Γιάννης Γκέσιος

Ο Γιάννης Γκέσιος, γεννημένος στις 3 Αυγούστου 1988 στην Έδεσσα , είναι Έλληνας ποδοσφαιριστής που αγωνίζεται ως επιθετικός. Ανήκει στον Αλμωπό Αριδαίας και αγωνίζεται στο επαγγελματικό πρωτάθλημα της Φούτμπολ Λιγκ.

Έχει 20 συμμετοχές και 4 τέρματα στο πρωτάθλημα της Α΄ Εθνικής κατηγορίας (Σούπερ Λιγκ 1) με τις φανέλες των Άρη Θεσσαλονίκης και Α.Ο. Κέρκυρα.Γιάννης Γκέσιος soccerbase.info

 Καριέρα 
Ο Γιάννης Γκέσιος ξεκίνησε το ποδόσφαιρο από τον Μέγα Αλέξανδρο Άρνισσας, την ομάδα του χωριού του και στη συνέχεια πήγε στην Ελπίδα Έδεσσας. Πέρασε από όλες τις μικτές της Ε.Π.Σ. Πέλλας και στην συνέχεια μετακινήθηκε στον Εδεσσαϊκό, από τον οποίο κέρδισε με τις εμφανίσεις του την κλήση στην Εθνική Παίδων και κίνησε το ενδιαφέρον του Άρη, που τον απέκτησε και τον ενέταξε στην Β ομάδα. Το καλοκαίρι του 2007 προωθήθηκε στην πρώτη ομάδα του Άρη αλλά τον Οκτώβριο υπέστη ρήξη χιαστών κατά τη διάρκεια μιας προπόνησης.

Το 2008 μεταγράφηκε στον ΠΑΟΝΕ. Στην συνέχεια, το καλοκαίρι του 2009 τον απέκτησε ο Α.Σ. Ρόδος,Γ’ Εθνική: «Ελάφια» οι Καφαντάρης και Γκέσιος!, sport-fm.gr που τον παραχώρησε τον Ιανουάριο του 2010 δανεικό στον Γ.Α.Σ. Βέροια,Δανεικός ο Γκέσιος στη Βέροια, contra.gr με την οποία κέρδισε την άνοδο στην Β' Εθνική. Επέστρεψε στην ομάδα της Ρόδου και τον Ιανουάριο του 2011 μεταγράφηκε στην Αναγέννηση Επανομής, με τη φανέλα της οποίας για δεύτερη συνεχόμενη χρονιά κέρδισε την άνοδο στην Β΄ Εθνική, όπου την επόμενη χρονιά είχε εξαιρετικές εμφανίσεις και σημείωσε 11 τέρματα. Το καλοκαίρι του 2012 πήρε μεταγραφή στον Άρη Θεσσαλονίκης, αποτελώντας την πρώτη μεταγραφή των κιτρίνων.Η πρώτη μεταγραφή του Άρη, sport-fm.gr Τον Ιανουάριο του 2013 μεταγράφηκε στον Α.Ο. ΚέρκυραΑνακοινώθηκε ο Γκέσιος, sport-fm.gr και το καλοκαίρι του ίδιου έτους πήρε μεταγραφή στον Ολυμπιακό Βόλου,Κάτοικος Βόλου ο Γκέσιος, sport24.gr από τον οποίο έμεινε ελεύθερος τον Δεκέμβριο.Τέλος οι Ακόστα και Γκέσιος, contra.gr

Τον Ιανουάριο του 2014 μεταγράφηκε στον Αιγινιακό και το καλοκαίρι του ίδιου έτους πήρε μεταγραφή στον Απόλλωνα Καλαμαριάς.Στην Καλαμαριά ο Γκέσιος, a-sports.gr Τον Δεκέμβριο του ίδιου έτους αποχώρησε από την ομάδα της Καλαμαριάς και ακολούθως πήρε μεταγραφή στον Πανελευσινιακό.Άφησε την Καλαμαριά για τον Πανελευσινιακό ο Γκέσιος, sport-fm.gr Το καλοκαίρι του 2015 μεταγράφηκε στον Α.Ο. ΧανιάΠάνε για τριπλό «χτύπημα» τα Χανιά, a-sports.gr και στη συνέχεια, το καλοκαίρι του 2016 πήρε μεταγραφή στον Αγροτικό Αστέρα Ευόσμου.Στον Αγρ. Αστέρα Γκέσιος και Γκότοβος, flashnews.gr Επόμενος σταθμός στην καριέρα του ήταν η Παναχαϊκή, στην οποία μεταγράφηκε το καλοκαίρι του 2017 και αγωνίστηκε μέχρι τον Δεκέμβριο όποτε και έμεινε ελεύθερος, έχοντας σημειώσει 3 συμμετοχές στο πρωτάθλημα της Φούτμπολ Λιγκ με την ομάδα της Πάτρας.Τέλος από την Παναχαϊκή ο Γκέσιος, filathlos.gr

Ακολούθως μεταγράφηκε στον Εθνικό Πειραιώς,Εθνικός Πειραιά : Πήρε προπονητή, τεχνικό διευθυντή και δύο παίκτες, to10.gr με τον οποίο κατέκτησε το πρωτάθλημα του 6ου ομίλου της Γ΄ Εθνικής. Το καλοκαίρι του 2018 μεταγράφηκε στην Θύελλα Σαρακηνών, με την οποία αγωνίστηκε 2 χρόνια, κατακτώντας το πρωτάθλημα Α1 Ε.Π.Σ. Πέλλας και την άνοδο στην Γ΄ Εθνική, σημειώνοντας συνολικά 33 τέρματα. Το καλοκαίρι του 2020 πήρε μεταγραφή στον Αλμωπό Αριδαίας.Στον Αλμωπό Αριδαίας ο Γιάννης Γκέσιος!, pamebala.gr

 Παραπομπές 

Κατηγορία:Έλληνες ποδοσφαιριστές
Κατηγορία:Ποδοσφαιριστές Αλμωπού Αριδαίας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Σ. Ρόδου
Κατηγορία:Ποδοσφαιριστές Π.Α.Ε. Βέροιας
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Α.Ο. Χανιά
Κατηγορία:Ποδοσφαιριστές Αγροτικού Αστέρα Ευόσμου Π.Μ.Α.Σ.
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εθνικής Ελλάδας Κ17